पाकिस्तानी शख्स ने ही की UN में पाक अधिकारी की सरेआम बेइज्जती, बोला- 'तुम चोर हो, तुम्हें हक नहीं कि...'  
मलीहा लोधी को पाकिस्तानी नागरिक के गुस्से का सामना करना पड़ा
न्यूयॉर्क में एक कार्यक्रम में पाक नागरिक ने पूछे तीखे सवाल
जिसका जवाब दिए बिना मलीहा वहां से चली गईं
संयुक्त राष्ट्र में पाकिस्तान का प्रतिनिधित्व करने वाली मलीहा लोधी को पाकिस्तानी नागरिक के गुस्से का सामना करना पड़ा. न्यूयॉर्क में एक कार्यक्रम में पाकिस्तानी नागरिक ने मलीहा से कुछ तीखे सवाल पूछे. जिसका जवाब दिए बिना मलीहा वहां से चली गईं. इस दौरान पाक नागरिक ने मलीहा लोधी को सरेआम चोर करार देते हुए भ्रष्टाचार का आरोप लगाया. इसके बाद पाक नागरिक ने कहा कि आप पाकिस्तान का प्रतिनिधित्व करने के लायक नहीं है.
पाकिस्तानी नागरिक ने पाकिस्तान का प्रतिनिधित्व करने वाली मलीहा लोधी से जब भ्रष्टाचार से जुड़े सवाल पूछे तो वह मुकर गईं और फिर पाक शख्स सरेआम बिफर पड़ा और जोर-जोर से चिल्लाने लगा कि 20-20 साल से खा रहे हैं, बस खा रहे हैं, देखिए इन्हें, इनके पास जवाब देने का समय नहीं है.